turjo4nis/wikipedia-bn-dump-20250701 huggingface dataset:
শাঁখারিবাজার গণহত্যা

শাঁখারিবাজার গণহত্যা বলতে ১৯৭১ সালের ২৬শে মার্চ পুরোনো ঢাকা শহরের শাঁখারিবাজার এলাকায় ঘটা গণহত্যাকে বোঝায়। পাকিস্তান সেনাবাহিনী বাঙালি হিন্দুদের ওপর এই গণহত্যা শুরু করে। যারা প্রাণ নিয়ে পালাতে পেরেছিলেন, তারা বুড়িগঙ্গা পেরিয়ে ওপারের গ্রামগুলোতে চলে যান। এই এলাকাটা বর্তমানে কেরাণীগঞ্জ নামে পরিচিত। শাঁখারিবাজার জনশূন্য হয়ে পড়ে। শুধু হিন্দুদের মৃতদেহগুলো রাস্তাঘাটে পড়েছিল। পাকিস্তান সরকার শাঁখারিবাজার রোডের নাম পাল্টে টিক্কা খান রোড নাম রাখে।

পটভূমি 
পুরোনো ঢাকার একেবারে কেন্দ্রে বাঙালি হিন্দু অধ্যুষিত শাঁখারিবাজার অবস্থিত। এখানকার মানুষ শাঁখের খোলস থেকে শঙ্খ, শাঁখা, পলা ইত্যাদি তৈরি করার সাথে যুক্ত।
শাঁখারিবাজার রোদের খুব কাছেই জগন্নাথ কলেজ ও ঢাকা ব্রাহ্ম সমাজ-এ পাকিস্তান সেনাবাহিনী ঘাঁটি গাড়ে। অপারেশন সার্চলাইট-এর সময় এই এলাকাটা পাকিস্তান সেনাবাহিনীর প্রধান লক্ষ্যে পরিণত হয়।

ঘটনাবলী 
২৫শে মার্চ সন্ধেবেলা পাকিস্তান সেনাবাহিনী শাঁখারিবাজারের রাস্তাঘাট সব দখল করে ফেলে। তারা নবাবপুর রোড দিয়ে সদর ঘাট-এর দিকে এগিয়ে চলে। শাঁখারিবাজার রোড পার হওয়ার সময় তারা একটা বাড়িতে বোম মারে। বাড়িটার একটা অংশ ভেঙে পড়ে। ৩ জন তক্ষুনি মারা যায় এবং ৬ জন আহত হন।

২৬শে মার্চ বিকেলে, পাকিস্তান সেনাবাহিনী মূল শাঁখারিবাজার আক্রমণ করে। তারা শাঁখারিবাজার রোডের ৪৭ নং বাড়িটায় ঢুকে এলোপাথাড়ি গুলি চালায়। বাড়ির গৃহকত্তা, গৃহিণী ও তাদের ছোটো ছেলে সেখানেই মারা যায়। বড়ো ছেলে অমর সুর বাড়ির পেছনের দরজার সরু গলি দিয়ে পালিয়ে যায়। সেনারা মাইকে ঘোষণা করে এলাকার সকল বাসিন্দাদের বাড়ির বাইরে বেরোতে বলে। কিন্তু হায় !! বলির পাঁঠার মতো তারা বাইরে বেরোয় এবং সঙ্গে সঙ্গেই সেনারা তাদের গুলি করে হত্যা করে। এই ঘটনায় ৫০ জন নিহত ও ২০০ জন আহত হন। সবকটা হিন্দুবাড়ি জ্বালিয়ে দেওয়া হয়। প্রত্যক্ষদর্শীদের মতে শুধু চন্দন সুরের বাড়ির আশেপাশেই ৩১ জনের মতো মারা গেছিলেন। প্রসঙ্গত উল্লেখ্য, চন্দন সুর ঐ এলাকার এক প্রভাবশালী ব্যক্তি। ভোটের আগে ঢাকার নবাব পরিবারের খাজা খইরুদ্দিন ওনাকে হাত করতে চেয়েও অসফল হন। খইরুদ্দিন, শেখ মুজিবের বিরুদ্ধে নির্বাচনে দাঁড়িয়েছিলেন। তো সেই রাগেই বোধহয় উনি পাকিস্তান সেনাদের চন্দন সুরের বিরুদ্ধে লেলিয়ে দিয়েছিলেন। কালিদাস বৈদ্যের মতে, চন্দন সুরের ১২৬ জন প্রতিবেশীকে লাইন ধরে দাঁড় করিয়ে গুলি করে মারা হয়।

এরপর 
শাঁখারিবাজার জনশূন্য হয়ে পড়েছিল। সেনা, আনসার, রাজাকাররা সব সোনাদানা, বাসন ও আসবাবপত্র লুঠ করে। বিহারি মুসলিমরা গোটা এলাকাটা দখল করে। প্রত্যেকটা বাড়িতেই তারা বসবাস করতে শুরু করে দেয়। সরকার থেকে শাঁখারিবাজার রোডের নাম পাল্টে টিক্কা খান রোড করে দেওয়া হয়।

তথ্যসূত্র 

বাংলাদেশে হত্যাকাণ্ড
১৯৭১-এ বাংলাদেশ
১৯৭১-এ গণহত্যা
১৯৭১ বাংলাদেশে পরিকল্পিত গণহত্যা
পাকিস্তান কর্তৃক সংঘটিত হত্যাকাণ্ড
পুরান ঢাকা
হিন্দু নিপীড়ন
মুসলিমদের দ্বারা নিপীড়ন
পূর্ব পাকিস্তানে বাঙালি হিন্দু গণহত্যা
পাকিস্তান কর্তৃক পূর্ব পাকিস্তানে সংঘটিত গণহত্যা
বাংলাদেশে লুটপাট
বাংলাদেশের ভবনে বোমা হামলা
চিত্তরঞ্জন সুতার

চিত্তরঞ্জন সুতার (২৩ মার্চ ১৯২৮-২৭ নভেম্বর ২০০২) বাংলাদেশী রাজনীতিবিদ, পূর্ব পাকিস্তান প্রাদেশিক পরিষদের সদস্য ও বাংলাদেশের সাবেক সংসদ সদস্য।

জন্ম ও প্রাথমিক জীবন 
চিত্তরঞ্জন সুতার ২৩ মার্চ ১৯২৮ সালে পিরোজপুর জেলার স্বরূপকাঠি (নেছারাবাদ) উপজেলার ব্যাসকাঠি গ্রামে জন্মগ্রহণ করেন। তার পিতা ললিত কুমার সুতার ও মাতা বেলোকা সুন্দরী। তিনি মঞ্জুশ্রী সেনকে বিয়ে করেন। এ দম্পতির একটি মাত্র সন্তান বাপী সুতার কলিকাতার ভবানীপুরে বসবাস করছেন। তিনি বিএম কলেজ থেকে বিএ পাস করেন।

রাজনৈতিক ও কর্মজীবন 
চিত্তরঞ্জন সুতার বাংলাদেশের স্বাধীনতা যুদ্ধের আন্দোলনে শেখ মুজিবের পরামর্শক হিসেবে দায়িত্ব পালন করেছেন। ১৯৬৯ সালে আওয়ামী লীগে যোগ দেয়ার আগে তিনি তফসিলি জাতি ফেডারেশন/শিডিউল কাস্ট ফেডারেশন নামে একটি সংগঠন করতেন। ১৯৫৭ সালে আওয়ামী লীগ বিভক্ত হলে তিনি ন্যাপে যোগ দেন।

১৯৫৪ সালে যুক্তফ্রন্টের সময় নির্দলীয় ব্যানারে পূর্ব পাকিস্তানের প্রাদেশিক পরিষদের সদস্য এবং ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হয়েছিলেন। তিনি বাকশালের কেন্দ্রীয় কমিটির সদস্য ও মনোনীত সংসদ সদস্য ছিলেন তিনি। ১১ আগস্ট ১৯৭৫ সালে ভারতে যাওয়ার পর আর কখনও বাংলাদেশে ফিরে আসেননি।

অন্যান্য কর্ম

তিনি তার জন্মস্থান বাটনাতলায় ১৯৫৩ খ্রিষ্টাব্দে নির্মিত "জন সম্মিলনী প্রবেশিকা বালিকা বিদ্যালয়" এর প্রতিষ্ঠাতা।

বিতর্ক 
১৯৫১ সালের শেষদিকে তিনি পূর্বপাকিস্তানে প্রবেশ করেন। সাথে ছিলেন কালিদাস বৈদ্য ও নিরোধ মজুমদার। তিনি রিসার্চ অ্যান্ড অ্যানালাইসিস উইং (R&AW) এর কর্মকর্তা ছিলেন। তিনি ১৯৭১ সালে ভবানীপুরের ২৬ নম্বর রাজেন্দ্র প্রসাদ সড়কে বাস করতেন। ভারতীয় পাসপোর্টে তার নাম ভুজঙ্গ ভূষন রায়।

১৯৭২ সালে চিত্তরঞ্জন সুতার ও কালিদাস বৈদ্য ইন্দিরা গান্ধির কাছে গিয়ে বাংলাদেশকে ভারতের অঙ্গরাজ্য করে নিতে চাপ দেন। তাদের বক্তব্য ছিল দ্বি-জাতিতত্ব যদি নাই থাকে সীমানা থাকবে কেন? তাদের সেই প্রচেষ্টা বাস্তবায়ন হয় নাই।

তাছাড়া তিনি বাংলাদেশের দক্ষিণাঞ্চলকে হিন্দু রাজ্যে পরিণত করার জন্য “স্বাধীন বঙ্গভূমি” নামে  আন্দোলনের নেতৃত্ব দিয়েছেন, এই আন্দোলনে তার নাম হচ্ছে পার্থ সামন্ত। ৪৭ সালে পাকিস্তান প্রতিষ্ঠা তথা দেশ বিভাগের পর থেকে ২০০২ সালের নভেম্বর মাস পর্যন্ত ৫৩ বছরের মধ্যে প্রায় ৩৯ বছর কাটিয়েছেন কলিকাতার ভবানীপুরের সানি ভিলা নামক বাসভবনে স্থায়ীভাবে বসবাস করতেন।

মৃত্যু 
চিত্তরঞ্জন সুতার ২৭ নভেম্বর ২০০২ ভারতের রাজধানী দিল্লীতে মৃত্যুবরণ করেন।

তথ্যসূত্র 

১৯২৮-এ জন্ম
২০০২-এ মৃত্যু
পিরোজপুর জেলার রাজনীতিবিদ
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
বাংলাদেশী হিন্দু
বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
কলকাতার ব্যক্তি
বাংলাদেশ কৃষক শ্রমিক আওয়ামী লীগের রাজনীতিবিদ
সেকেন্ড অ্যাভিনিউ সাবওয়ে

সেকেন্ড অ্যাভিনিউ সাবওয়ে (এমটিএ দ্বারা অভ্যন্তরীণভাবে আইএনডি দ্বিতীয় অ্যাভিনিউ লাইন হিসাবে পরিচিত এবং এসএএসের সংক্ষিপ্তসার) নিউইয়র্ক সিটি সাবওয়ে একটি লাইন, যা ম্যানহাটনের পূর্ব পাশের সেকেন্ড অ্যাভিনিউয়ের নিচে অবস্থিত। ম্যানহাটনের উচ্চ পূর্ব দিকে তিনটি নতুন স্টেশন'সহ এই নতুন লাইনের প্রথম পর্বটি ১ জানুয়ারি ২০১৭ সালে খোলা হয়। সম্পূর্ণ সেকেন্ড অ্যাভিনিউ লাইনের জন্য যদি ও কখনো অর্থায়ন করা হয়, তা হলে  হারলেমের হারলেম–১২৫তম স্ট্রিটের সঙ্গে নিন্ম ম্যানহাটনের হ্যানওভার স্কয়ারের সংযোগ স্থাপনের জন্য আরও তিনটি পর্যায়ে নির্মিত হবে। প্রস্তাবিত সম্পূর্ণ লাইনটি ৮.৫ মাইল (১৩.৭ কিমি) দীর্ঘ এবং ১৬ টি স্টেশন বিশিষ্ট হবে, আনুমানিক দৈনিক ৫,৬০,০০ জন যাত্রী পরিবহন করবে এবং নির্মাণ ব্যয় ১৭ বিলিয়ন ডলারেরও বেশি।

প্রকৃতপক্ষে ১৯২০ সালে এই লাইনটি মূলত স্বতন্ত্র সাবওয়ে ব্যবস্থার (আইএনডি) একটি বৃহদায়তন সম্প্রসারণের অংশ হিসেবে প্রস্তাব করা হয়। সেকেন্ড অ্যাভিনিউ সাবওয় নির্মিত হওয়ার প্রত্যাশায়, দ্বিতীয় অ্যাভিনিউ এবং তৃতীয় অ্যাভিনিউয়ের সাথে সমান্তরাল উত্তোলিত লাইনগুলি ১৯৪২ সাল এবং ১৯৫৫ সালে ভেঙে ফেলা হয়, সেকেন্ড অ্যাভিনিউ সাবওয়ের পরিকল্পনা বাতিল হওয়ার  বিভিন্ন কারণ থাকলেও। কর্মসূচীর অংশ হিসাবে লাইনটির নির্মাণ কাজ শেষ পর্যন্ত ১৯৭২ সালে শুরু হয়, কিন্তু শহরটির আর্থিক সংকটের কারণে ১৯৭৫ সালে এটি থামানো হয়, কেবল সুড়ঙ্গের  কয়েকটি অংশ সম্পন্ন হওয়ার পরে। আর্থিক সুরক্ষিত নির্মাণ পরিকল্পনার উন্নয়নের পরে এপ্রিল ২০০৭ সালে লাইনের কাজটি আবার শুরু হয়। ৯৬তম স্ট্রিট, ৮৬তম স্ট্রিট এবং ৭২তম স্ট্রিট স্টেশন ও পাশাপাশি দু'ই মাইল (৩.২ কিমি) সুড়ঙ্গের সমন্বিত এই লাইনের প্রথম পর্যায়ে ব্যয় হয় ৪.৪৫ বিলিয়ন ডলার। ৯৬তম থেকে ২৫তম স্ট্রিট পর্যন্ত ১.৫ মাইল (২.৪ কিমি) দীর্ঘ দ্বিতীয় ধাপের পরিকল্পনা রয়েছে এবং ২০২৭-২০২৯ সালের মধ্যে উন্মুক্ত হবে বলে আশা করা হচ্ছে।

প্রথম পর্যায়ে নির্মিত রেলপথে সর্বদা কিউ ট্রেন দ্বারা রেল পরিষেবা পরিবেশন করা হয় এবং সীমিত ব্যস্ত-সময়ে এন ও আর ট্রেনগুলি ব্যবহার করা হয়। দ্বিতীয় ধাপে লাইনের উত্তর প্রান্তিক ৯৬তম স্ট্রিট থেকে হারলেম–১২৫তম স্ট্রিটে প্রসারিত হবে এবং কিউ ও সীমিত ভাবে এন উভয় ট্রেন পরিষেবাই ১২৫তম স্ট্রিটে প্রসারিত হবে। তৃতীয় দফায় ম্যানহাটানের নিম্ন পূর্ব দিকে ৭২তম স্ট্রিট থেকে হিউস্টন স্ট্রিট পর্যন্ত দক্ষিণে লাইনটি প্রসারিত করা হবে; সমাপ্তির পরে, একটি নতুন টি ট্রেন হারলেম থেকে হিউস্টন স্ট্রিট পর্যন্ত পুরো লাইনে রেল পরিষেবা পরিবেশন করবে। চতুর্থ ধাপে হিউস্টন স্ট্রিট থেকে হ্যানোভার স্কয়ার পর্যন্ত দক্ষিণে লাইনটি প্রসারিত করা হবে, যেখানে টি ট্রেন সম্পূর্ণ লাইনে পরিষেবা সরবরাহ করবে। টি ট্রেনের রঙ নীলকান্তমণির রঙয়ের  হবে, কারণ এটি মিডটাউন ম্যানহাটনের মাধ্যমে দ্বিতীয় এভিনিউ লাইনটি ব্যবহার করবে।

ব্যাপ্তি ও পরিষেবা  
মিডটাউন ম্যানহাটনের মাধ্যমে সেকেন্ড অ্যাভিনিউ লাইন ব্যবহার করা পরিষেবাগুলি রঙ নীলকান্তমণির মত হতে হবে। নিম্নলিখিত পরিষেবাগুলি দ্বিতীয় এভিনিউ লাইনের অংশ বা সম্পূর্ণ ব্যবহার করে:

তথ্যসূত্র

বহিঃসংযোগ

নিউ ইয়র্ক সিটি সাবওয়ে লাইন
সেনদিয়া গণহত্যা

সেনদিয়া গণহত্যা বলতে, অবিভক্ত ফরিদপুর জেলার সেনদিয়া গ্রামে, ২০শে মে, পাকিস্তান সেনাবাহিনীর দ্বারা বাঙালি হিন্দুর ওপর করা গণহত্যাকে বোঝায়।< ১২৭ জন নারী, পুরুষ, শিশুকে হত্যা করা হয়। যাদের মাঝে ৭৬ জনই মেয়ে ছিল।

পটভূমি 
বর্তমানে সেনদিয়া গ্রামটা ঢাকা বিভাগ-এর মাদারীপুর জেলার রাজৈর উপজেলার খালিয়া ইউনিয়নের অন্তর্গত। মাদারীপুর জেলা সদর থেকে মাত্র  দূর। ১৯৭১রে মাদারীপুর জেলা অবিভক্ত ফরিদপুর জেলার একটা উপজেলা ছিল মাত্র। তখন এঅঞ্চলে গাড়ি চালানোর উপযুক্ত কোনো রাস্তা ছিল না। অগত্যা জলপথই ভরসা। স্টীমার, নৌকোয় করেই মানুষজন যাতায়াত করতো। সেনদিয়ার আশপাশেই অম্বিকাচরণ মজুমদার, গৌরচন্দ্র বালা, ফণীভূষণ মজুমদার প্রভৃতি স্বাধীনতা সংগ্রামীরা জন্মেছিলেন। ঐতিহাসিকভাবেই রাজৈর উপজেলা একটা হিন্দু অধ্যুষিত এলাকা ছিল। অপারেশন সার্চলাইট অনুযায়ী পাকিস্তান সেনাবাহিনী টাকেরহাট স্টীমার স্টেশনের কাছেই ঘাঁটি গাড়ে।

ঘটনাবলী 
ঘটনার দিন ৫ই জ্যৈষ্ঠ ১৩৭৮, ১৯৭১ সালের ১৯শে মে সকাল ৯টায়, কিছু পাকিস্তানি সেনা একটা লঞ্চে করে গোপালগঞ্জ জেলার ভেনাবাড়ীর উদ্দেশ্য রওনা দেয়। তারা মাদারীপুর জেলার কাদম্বরী ইউনিয়নের চর ছামটায় গুলিবর্ষণ ও লুঠপাট করে। তারপর উলাবাড়ি গণহত্যা ঘটায়। সেখান থেকে তারা রাস্তায় গুলিবর্ষণ করতে করতে সেঁদিয়ার উদ্দেশ্য রওনা দেয়।

বিকেল ৪টের সময়, ওরা আনসার বাহিনীর সাথে সেনদিয়া পৌঁছয়। গুলির শব্দ শুনে খালিয়া, পালিতা, ছটিঁয়াবাড়ি গ্রামের হিন্দুরা সেঁদিয়া গ্রামের আখক্ষেতে লুকিয়ে পড়ে। যতক্ষণে পাকিস্তান সেনাবাহিনী সেনদিয়া পৌঁছায়, ততক্ষণে গোটা গ্রাম জনশূন্য হয়ে গেছে। আনসাররা লুটপাট করে গোটা গ্রাম জ্বালিয়ে দেয়। কিছু বয়স্ক মানুষ ঐ আগুনে জ্যান্ত পুড়ে যায়। তবে শেষপর্যন্ত পলায়নরত হিন্দুরা ধরা পড়ে যায়। ওদেরকে ফায়ারিং স্কোয়াডের সামনে লাইন ধরে দাঁড় করিয়ে গুলি করা হয়। ছাগলদের চিৎকারে ও আখক্ষেতে নড়াচড়া বুঝতে পেরে সেনারা গুলি চালায়। ঐ আখক্ষেতেই সেমি-অটোমেটিক রাইফেলের গুলিতে কয়েকশো মানুষ মারা যায়। ছয়দিন পর আরও ৫ জন ধরা পড়ে। তাদেরও একই পরিণতি হয়।

তথ্যসূত্র 

১৯৭১ বাংলাদেশে পরিকল্পিত গণহত্যা
বাঙালি হিন্দু হত্যাকাণ্ড
১৯৭১-এ বাংলাদেশ
মাদারীপুর জেলা
বাংলাদেশে হত্যাকাণ্ড
১৯৭১-এ গণহত্যা
পাকিস্তান কর্তৃক সংঘটিত হত্যাকাণ্ড
পূর্ব পাকিস্তানে বাঙালি হিন্দু গণহত্যা
পাকিস্তান কর্তৃক পূর্ব পাকিস্তানে সংঘটিত গণহত্যা
বাংলাদেশে লুটপাট
লিভিংস্টন ফুটবল ক্লাব

লিভিংস্টন ফুটবল ক্লাব (সাধারণত লিভিংস্টন এফসি নামে পরিচিত) হচ্ছে লিভিংস্টন ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৯৪৩ সালে প্রতিষ্ঠিত হয়েছে। লিভিংস্টন এফসি তাদের সকল হোম ম্যাচ লিভিংস্টনের আলমন্ডভেল স্টেডিয়ামে খেলে থাকে; যার ধারণক্ষমতা হচ্ছে ৯,৫১২। বর্তমানে এই ক্লাবের ম্যানেজারের দায়িত্ব পালন করছেন গ্যারি হোল্ট এবং সভাপতির দায়িত্ব পালন করছেন রবার্ট উইলসন। স্কটিশ রক্ষণভাগের খেলোয়াড় অ্যালান লিথগো এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, লিভিংস্টন এফসি এপর্যন্ত ৯টি শিরোপা জয়লাভ করেছে; যার মধ্যে ১টি স্কটিশ লীগ কাপ, ১টি স্কটিশ প্রথম বিভাগ, ৪টি স্কটিশ লীগ ওয়ান, ২টি স্কটিশ তৃতীয় বিভাগ এবং ১টি স্কটিশ চ্যালেঞ্জ কাপ শিরোপা রয়েছে।

অর্জন

ঘরোয়া
স্কটিশ লীগ কাপ: ২০০৩–০৪
স্কটিশ প্রথম বিভাগ (২য় স্তর): ২০০০–০১
স্কটিশ দ্বিতীয় বিভাগ/লীগ ওয়ান (৪) (৩য় স্তর): ১৯৮৬–৮৭, ১৯৯৮–৯৯, ২০১০–১১, ২০১৬–১৭ 
স্কটিশ তৃতীয় বিভাগ (৪র্থ স্তর): ১৯৯৫–৯৬, ২০০৯–১০
স্কটিশ চ্যালেঞ্জ কাপ: ২০১৪–১৫
রানার-আপ: ২০০০–০১

তথ্যসূত্র

বহিঃসংযোগ

  

লিভিংস্টন ফুটবল ক্লাব
স্কটিশ প্রিমিয়ারশিপ ক্লাব
স্কটল্যান্ডের ফুটবল ক্লাব
১৯৪৩-এ স্কটল্যান্ডে প্রতিষ্ঠিত
১৯৪৩-এ প্রতিষ্ঠিত ফুটবল ক্লাব
সেন্ট জনস্টোন ফুটবল ক্লাব

সেন্ট জনস্টোন ফুটবল ক্লাব (সাধারণত সেন্ট জনস্টোন এফসি নামে পরিচিত) হচ্ছে পার্থ ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৮৭২ সালের মার্চ মাসে প্রতিষ্ঠিত হয়েছে। সেন্ট জনস্টোন এফসি তাদের সকল হোম ম্যাচ পার্থের ম্যাকডায়ারমিড পার্কে খেলে থাকে; যার ধারণক্ষমতা হচ্ছে ১০,৬৯৬। বর্তমানে এই ক্লাবের সভাপতির দায়িত্ব পালন করছেন স্টিভ ব্রাউন। স্কটিশ রক্ষণভাগের খেলোয়াড় জেসন কের এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, সেন্ট জনস্টোন এফসি এপর্যন্ত ৯টি শিরোপা জয়লাভ করেছে; যার মধ্যে ৭টি স্কটিশ চ্যাম্পিয়নশিপ, ১টি স্কটিশ কাপ এবং ১টি স্কটিশ চ্যালেঞ্জ কাপ শিরোপা রয়েছে।

অর্জন

ঘরোয়া
স্কটিশ চ্যাম্পিয়নশিপ (৭): ১৯২৩–২৪, ১৯৫৯–৬০, ১৯৬২–৬৩, ১৯৮২–৮৩, ১৯৮৯–৯০, ১৯৯৬–৯৭, ২০০৮–০৯
স্কটিশ কাপ (১): ২০১৩–১৪
স্কটিশ চ্যালেঞ্জ কাপ (১): ২০০৭–০৮

তথ্যসূত্র

বহিঃসংযোগ

  

সেন্ট জনস্টোন ফুটবল ক্লাব
স্কটিশ প্রিমিয়ারশিপ ক্লাব
স্কটল্যান্ডের ফুটবল ক্লাব
১৮৮৪-এ স্কটল্যান্ডে প্রতিষ্ঠিত
১৮৮৪-এ প্রতিষ্ঠিত ফুটবল ক্লাব
হিবের্নিয়ান ফুটবল ক্লাব

হিবের্নিয়ান ফুটবল ক্লাব (সাধারণত হিবের্নিয়ান এফসি অথবা শুধুমাত্র হিবের্নিয়ান () নামে পরিচিত) হচ্ছে এডিনবরা ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৮৭৫ সালের ৬ই আগস্ট তারিখে প্রতিষ্ঠিত হয়েছে। হিবের্নিয়ান এফসি তাদের সকল হোম ম্যাচ এডিনবরার ইস্টার রোডে খেলে থাকে; যার ধারণক্ষমতা হচ্ছে ২০,৪২১। বর্তমানে এই ক্লাবের ম্যানেজারের দায়িত্ব পালন করছেন জ্যাক রস এবং সভাপতির দায়িত্ব পালন করছেন রন গর্ডন। স্কটিশ রক্ষণভাগের খেলোয়াড় ডেভিড গ্রে এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, হিবের্নিয়ান এফসি এপর্যন্ত ১৬টি শিরোপা জয়লাভ করেছে; যার মধ্যে ৪টি স্কটিশ লীগ, ৩টি স্কটিশ কাপ, ৩টি স্কটিশ লীগ কাপ এবং ৬টি স্কটিশ চ্যাম্পিয়নশিপ শিরোপা রয়েছে।

অর্জন

ঘরোয়া
স্কটিশ লীগ, ১ম স্তর
চ্যাম্পিয়ন (৪): ১৯০২–০৩, ১৯৪৭–৪৮, ১৯৫০–৫১, ১৯৫১–৫২
রানার-আপ (৬): ১৮৯৬–৯৭, ১৯৪৬–৪৭, ১৯৪৯–৫০, ১৯৫২–৫৩, ১৯৭৩–৭৪, ১৯৭৪–৭৫
স্কটিশ কাপ
চ্যাম্পিয়ন (৩): ১৮৮৬–৮৭, ১৯০১–০২, ২০১৫–১৬
রানার-আপ (১১): ১৮৯৫–৯৬, ১৯১৩–১৪, ১৯২২–২৩, ১৯২৩–২৪, ১৯৪৬–৪৭, ১৯৫৭–৫৮, ১৯৭১–৭২, ১৯৭৮–৭৯, ২০০০–০১, ২০১১–১২, ২০১২–১৩
স্কটিশ লীগ কাপ
চ্যাম্পিয়ন (৩): ১৯৭২–৭৩, ১৯৯১–৯২, ২০০৬–০৭
রানার-আপ (৭): ১৯৫০–৫১, ১৯৬৮–৬৯, ১৯৭৪–৭৫, ১৯৮৫–৮৬, ১৯৯৩–৯৪, ২০০৩–০৪, ২০১৫–১৬
স্কটিশ লীগ, ২য় স্তর
চ্যাম্পিয়ন (৬): ১৮৯৩–৯৪, ১৮৯৪–৯৫, ১৯৩২–৩৩, ১৯৮০–৮১, ১৯৯৮–৯৯, ২০১৬–১৭

তথ্যসূত্র

বহিঃসংযোগ

  

হিবের্নিয়ান ফুটবল ক্লাব
স্কটিশ প্রিমিয়ারশিপ ক্লাব
স্কটল্যান্ডের ফুটবল ক্লাব
১৮৭৫-এ স্কটল্যান্ডে প্রতিষ্ঠিত
১৮৭৫-এ প্রতিষ্ঠিত ফুটবল ক্লাব
কিলমারনক ফুটবল ক্লাব

কিলমারনক ফুটবল ক্লাব (সাধারণত কিলমারনক এফসি নামে পরিচিত) হচ্ছে কিলমারনক ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৮৬৯ সালের ৫ই জানুয়ারি তারিখে প্রতিষ্ঠিত হয়েছে। কিলমারনক এফসি তাদের সকল হোম ম্যাচ কিলমারনকের রাগবি পার্কে খেলে থাকে; যার ধারণক্ষমতা হচ্ছে ১৭,৮৮৯। বর্তমানে এই ক্লাবের ম্যানেজারের দায়িত্ব পালন করছেন অ্যালেক্স ডায়ার এবং সভাপতির দায়িত্ব পালন করছেন বিলি বোয়ি। আইরিশ মধ্যমাঠের খেলোয়াড় হ্যারি ডিকার এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, কিলমারনক এফসি এপর্যন্ত ৭টি শিরোপা জয়লাভ করেছে; যার মধ্যে ১টি স্কটিশ ফুটবল লীগ, ২টি স্কটিশ প্রথম বিভাগ, ৩টি স্কটিশ কাপ এবং ১টি স্কটিশ লীগ কাপ শিরোপা রয়েছে।

অর্জন

ঘরোয়া
স্কটিশ ফুটবল লীগ (১ম স্তর):
চ্যাম্পিয়ন: ১৯৬৪–৬৫
রানার-আপ (৪): ১৯৫৯–৬০, ১৯৬০–৬১, ১৯৬২–৬৩, ১৯৬৩–৬৪
স্কটিশ প্রথম বিভাগ (২য় স্তর):
চ্যাম্পিয়ন: ১৮৯৭–৯৮, ১৮৯৮–৯৯
রানার-আপ (৬): ১৯৫৩–৫৪, ১৯৭৩–৭৪, ১৯৭৫–৭৬, ১৯৭৮–৭৯, ১৯৮১–৮২, ১৯৯২–৯৩
স্কটিশ দ্বিতীয় বিভাগ (৩য় স্তর):
রানার-আপ: ১৯৮৯–৯০
স্কটিশ কাপ:
চ্যাম্পিয়ন: ১৯১৯–২০, ১৯২৮–২৯, ১৯৯৬–৯৭
রানার-আপ (৫): ১৮৯৭–৯৮, ১৯৩১–৩২, ১৯৩৭–৩৮, ১৯৫৬–৫৭, ১৯৫৯–৬০
স্কটিশ লীগ কাপ:
চ্যাম্পিয়ন: ২০১১–১২
রানার-আপ (৫): ১৯৫২–৫৩, ১৯৬০–৬১, ১৯৬২–৬৩, ২০০০–০১, ২০০৬–০৭

আরও দেখুন
 কিলমারনক মহিলা ফুটবল ক্লাব
 হাওয়ার্ড পার্ক, কিলমারনক

তথ্যসূত্র

বহিঃসংযোগ

  

কিলমারনক ফুটবল ক্লাব
স্কটিশ প্রিমিয়ারশিপ ক্লাব
স্কটল্যান্ডের ফুটবল ক্লাব
১৮৬৯-এ স্কটল্যান্ডে প্রতিষ্ঠিত
১৮৬৯-এ প্রতিষ্ঠিত ফুটবল ক্লাব
আরতুগ্রুল গাজী মসজিদ

এরতুগরল গাজী মসজিদ বা Ärtogrul Gazy মসজিদ হল আশগাবাত, তুর্কমেনিস্তানে অবস্থিত । এটির নাম করন করা হয় Ertuğrul এর নামানুসারে। এটির চারটি মিনার এবং একটি কেন্দ্রীয় গম্বুজ সহ আশগাবতের একটি বিশিষ্ট ল্যান্ডমার্ক এবং এটি সুন্দর দাগযুক্ত কাঁচের জানালা সহ একটি দুর্দান্ত অভ্যন্তর প্রসাধন রয়েছে।

১৯৯০ সালে তুর্কমেনিস্তানের স্বাধীনতার পরে ১৯৯৮ সালে মসজিদটির উদ্বোধন করা হয়েছিল। সাদা মার্বেল ভবনটি ইস্তাম্বুলের নীল মসজিদের কথা স্মরণ করিয়ে দেয়।

মসজিদে একসাথে ৫০ হাজার লোক নামায আদায় করতে পারে।

এটি নির্মাণকালে বেশ কয়েকটি দুর্ঘটনাজনিত মৃত্যুর ঘটনা ঘটেছে ।

তথ্যসূত্র

বহিঃসংযোগ 

 আশগাবাট এরতুউরুল গাজী মসজিদ এবং সাংস্কৃতিক কেন্দ্র, হাসা আর্কিটেকচারের চিত্রশালা

তুর্কমেনিস্তানের মসজিদ
সেন্ট মিরেন ফুটবল ক্লাব

সেন্ট মিরেন ফুটবল ক্লাব (সাধারণত সেন্ট মিরেন এফসি নামে পরিচিত) হচ্ছে পেজলি ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৮৭৭ সালে প্রতিষ্ঠিত হয়েছে। সেন্ট মিরেন এফসি তাদের সকল হোম ম্যাচ পেজলির সেন্ট মিরেন পার্কে খেলে থাকে; যার ধারণক্ষমতা হচ্ছে ৭,৯৩৭। বর্তমানে এই ক্লাবের ম্যানেজারের দায়িত্ব পালন করছেন জিম গুডউইন এবং সভাপতির দায়িত্ব পালন করছেন গর্ডন স্কট। স্কটিশ মধ্যমাঠের খেলোয়াড় স্টিফেন ম্যাকগিন এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, সেন্ট মিরেন এফসি এপর্যন্ত ৪টি শিরোপা জয়লাভ করেছে; যার মধ্যে ৩টি স্কটিশ কাপ এবং ১টি স্কটিশ লীগ কাপ শিরোপা রয়েছে।

অর্জন

ঘরোয়া
স্কটিশ কাপ:
চ্যাম্পিয়ন (৩): ১৯২৫–২৬, ১৯৫৮–৫৯, ১৯৮৬–৮৭
রানার-আপ: ১৯০৭–০৮, ১৯৩৩–৩৪, ১৯৬১–৬২
স্কটিশ লীগ কাপ: 
চ্যাম্পিয়ন (১): ২০১২–১৩
রানার-আপ: ১৯৫৫–৫৬, ২০০৯–১০

তথ্যসূত্র

বহিঃসংযোগ
 
  

সেন্ট মিরেন ফুটবল ক্লাব
স্কটিশ প্রিমিয়ারশিপ ক্লাব
স্কটল্যান্ডের ফুটবল ক্লাব
১৮৭৭-এ স্কটল্যান্ডে প্রতিষ্ঠিত
১৮৭৭-এ প্রতিষ্ঠিত ফুটবল ক্লাব
রস কাউন্টি ফুটবল ক্লাব

রস কাউন্টি ফুটবল ক্লাব (সাধারণত রস কাউন্টি এফসি নামে পরিচিত) হচ্ছে ডিংওয়াল ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৯২৯ সালে প্রতিষ্ঠিত হয়েছে। রস কাউন্টি এফসি তাদের সকল হোম ম্যাচ ডিংওয়ালের ভিক্টোরিয়া পার্কে খেলে থাকে; যার ধারণক্ষমতা হচ্ছে ৬,৫৪১। বর্তমানে এই ক্লাবের ম্যানেজারের দায়িত্ব পালন করছেন স্টিভেন ফার্গুসন ও স্টুয়ার্ট কেটলওয়েল এবং সভাপতির দায়িত্ব পালন করছেন রয় ম্যাকগ্রেগর। স্কটিশ রক্ষণভাগের খেলোয়াড় মার্কাস ফ্রেসার এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, রস কাউন্টি এফসি এপর্যন্ত ৮টি শিরোপা জয়লাভ করেছে; যার মধ্যে ২টি স্কটিশ দ্বিতীয় স্তরের লীগ, ১টি স্কটিশ দ্বিতীয় বিভাগ, ১টি স্কটিশ তৃতীয় বিভাগ, ১টি স্কটিশ লীগ কাপ এবং ৩টি স্কটিশ চ্যালেঞ্জ কাপ শিরোপা রয়েছে।

অর্জন

লীগ
 প্রথম বিভাগ/চ্যাম্পিয়নশিপ (২য় স্তর)
 চ্যাম্পিয়ন (২): ২০১১–১২, ২০১৮–১৯
 দ্বিতীয় বিভাগ (৩য় স্তর)
 চ্যাম্পিয়ন (১): ২০০৭–০৮
 তৃতীয় বিভাগ (৪র্থ স্তর)
 চ্যাম্পিয়ন (১): ১৯৯৮–৯৯
 স্কটিশ কাপ
 রানার-আপ (১): ২০০৯–১০
 স্কটিশ লীগ কাপ:
 চ্যাম্পিয়ন (১): ২০১৫–১৬
 চ্যালেঞ্জ কাপ
 চ্যাম্পিয়ন (৩): ২০০৬–০৭, ২০১০–১১, ২০১৮–১৯
 রানার-আপ (২): ২০০৪–০৫, ২০০৮–০৯

তথ্যসূত্র

বহিঃসংযোগ

  

রস কাউন্টি ফুটবল ক্লাব
স্কটিশ প্রিমিয়ারশিপ ক্লাব
স্কটল্যান্ডের ফুটবল ক্লাব
১৯২৯-এ স্কটল্যান্ডে প্রতিষ্ঠিত
১৯২৯-এ প্রতিষ্ঠিত ফুটবল ক্লাব
দাশোগুজ মসজিদ

দাশোগুজ মসজিদ বা Daşoguz metjidi  হল তুর্কমেনিস্তান এর দাশোগুজ অঞ্চলের গ্রোগলি অ্যাভিনিউতে  অবস্থিত। মসজিদটিতে  একসাথে ৩০০০ হাজার লোক একসাথে নামায আদায় করতে পারে।

ইতিহাস 
এই মসজিদটির ভিত্তিপ্রস্তর স্থাপন হয় ২০১৩ সালে। এবং ৩০ অক্টোবর ২০১৫ সালে এটির উদ্বোধন করেন তুর্কমেনিস্তানের রাষ্ট্রপতি গুরবানগুলি বেরদিমুহামেদু।

স্থাপত্য 
মসজিদের মোজাইক খচিত কেন্দ্রীয় গম্বুজটির ব্যাস ৩৮ মিটার, উচ্চতা ৪০ মিটার এবং বাকি চারটি মিনারের প্রত্যেকটির উচ্চতা প্রায় ৬৩ মিটার।

মসজিদে ৩ হাজার লোক একসাথে নামাজ পড়তে পারবেন। মসজিদের সীমানায় ১,৫০০ লোকের সাদাকা রাখার জন্য একটি কামরা নির্মিত হয়েছিল, পাশাপাশি ২০০ জন লোকের জন্য তিনতলা হোটেল রয়েছে।

তথ্যসূত্র 

২০১৫-এ সম্পন্ন মসজিদ
তুর্কমেনিস্তানের মসজিদ
২০১৫-এ তুর্কমেনিস্তানে প্রতিষ্ঠিত
সিদ্ধার্থ কৈরালা

সিদ্ধার্থ কৈরালা () একজন নেপালি চলচ্চিত্র অভিনেতা, এবং নেপালী বংশভূত বলিউডের অভিনেত্রী মনীষা কৈরালার ছোট ভাই , মনিষ ঝা'র ভারতীয় চলচ্চিত্র আনোয়ার (২০০৬)-এ অভিনয়ের জন্য সুপরিচিত

পরিবার
সিদ্ধার্থ কৈরালা নেপালের কাঠমান্ডুর একটি নেপালি রাজনৈতিক কৈরালা পরিবারে জন্মগ্রহণ করেন। তাঁর পিতামহ বিশ্বশ্বর প্রসাদ কৈরালা ১৯৫০ এর দশকের শেষের দিকে ১৯৬০ এর দশকের  প্রথম দিকে নেপালের প্রধানমন্ত্রী ছিলেন।
২০০৮ সালের জানুয়ারিতে, সিদ্ধার্থ তার দীর্ঘদিনের বান্ধবীকে বিয়ে করেছিলেন।

অভিনয় জীবন

নির্বাচিত চলচ্চিত্রের তালিকা

তথ্যসূত্র

বহিঃসংযোগ

হিন্দি চলচ্চিত্র অভিনেতা
জীবিত ব্যক্তি
নেপালি অভিনেতা
নেপালি চলচ্চিত্র অভিনেতা
২১শ শতাব্দীর নেপালি অভিনেতা
ভারতে নেপালি প্রবাসী
জামা মসজিদ, জৌনপুর

জামা মসজিদ বা জামে মসজিদ বা বড়ি মসজিদ বা বড় মসজিদ হচ্ছে ভারতের একটি ঐতিহাসিক মসজিদ। এটি ভারতের উত্তর প্রদেশের জৌনপুরে অবস্থিত। পঞ্চদশ শতাব্দীতে হুসেন শাহ শারকি মসজিদটি নির্মাণ করেন। এটি ভারতের অন্যতম বৃহত্তম মসজিদ। মসজিদটি জৌনপুরের অন্যতম প্রধান পর্যটন কেন্দ্র।

মসজিদটি জৌনপুর শহরের ২.২ কিলোমিটার উত্তর পূর্বে, জাফরবদের ৭.৩ কিলোমিটার উত্তর-পশ্চিমে, মারিয়াহার ১৬.৮ কিমি উত্তর পূর্বে, কিরাকাতের ২৬.৩ কিমি উত্তর পশ্চিমে অবস্থিত। 

প্রতি শুক্রবার মসজিদে জুমার নামাজ এবং বিশেষ দোয়া অনুষ্ঠিত হয়। তাই এর নাম জামা মসজিদ। এছাড়াও প্রতিদিন পাঁচ ওয়াক্ত নিয়মিত নামাজ আদায় করা হয়।

সাহিত্যে 
ইংরেজ চিত্রশিল্পী এবং লেখক উইলিয়াম হজস তার লেখা ‘সিলেক্ট ভিউজ ইন ইন্ডিয়া’ গ্রন্থে এই মসজিদের কথা উল্লেখ করেছেন।

আরও দেখুন 
 জামা মসজিদ, দিল্লি
 দেলানিপুর জামা মসজিদ, পোর্ট ব্লেয়ার
 ভারতের মসজিদ

তথ্যসূত্র

গ্রন্থপঞ্জি 
 Nath, R. 1978. History of Sultanate Architecture. New Delhi, Abhinav Publications, 102-104.
 Williams, John A. and Caroline. 1980. Architecture of Muslim India. Set 4: The Sultanate of Jaunpur, about 1360-1480. Santa Barbara, California: Visual Education, Inc.

বহিঃসংযোগ 

 ATALA MASJID/JAUNPUR
 Legacy of the Sharqi Kingdom of Jaunpur
 atala@www.columbia.edu

উত্তরপ্রদেশের মসজিদ
১৫শ শতাব্দীতে ভারতে প্রতিষ্ঠিত
১৫শ শতাব্দীর মসজিদ
প্রধান মসজিদ
দেখ ভাই দেখ (চলচ্চিত্র)

দেখ ভাই দেখ ()  ২০০৯ সালের বলিউডের একটি হাস্যরসাত্বক চলচ্চিত্র যা রাহাত কাজমি পরিচালিত গ্রাসি সিং ও সিদ্ধার্থ কৈরালা সমন্বিত ভূমিকায় অভিনীত।

তথ্যসূত্র

বহিঃসংযোগ

২০০৯-এর চলচ্চিত্র
ভারতীয় চলচ্চিত্র
২০০০-এর দশকের হিন্দি ভাষার চলচ্চিত্র

en:Dekh Bhai Dekh (film)
গৌরচন্দ্র বালা

গৌরচন্দ্র বালা (মৃত্যু ১৮ই জুন, ২০০৫) বাংলাদেশ আওয়ামী লীগের রাজনীতিবিদ ছিলেন। তিনি পূর্ব পাকিস্তান সরকারের সময় একবার মন্ত্রী হয়েছিলেন। গৌরচন্দ্র বালা

জন্ম : ভাদ্র, রবিবার, ১৩৩০, গ্রাম: উল্লাবাড়ী, ইউনিয়ন: কদমবাড়ী, থানা : রাজৈর, জেলা : মাদারীপুর।

পিতা : রাজমোহন বালা, মাতা : নারায়ণী বালা, ভাইবোন : নিত্যানন্দ বালা, চৈতন্য বালা, তীর্থবাসী দেবী, হরীতকী দেবী

বিবাহ : ২৯ জুন ১৯৫২, স্ত্রী : অঞ্জলি বালা

সন্তান-সন্ততি : বিপ্লব বালা, প্রণব বালা, তন্দ্রা বালা, পান্না বালা, তৃপ্তি বালা

শিক্ষা:

প্রাথমিক শিক্ষা : জলিরপাড় পাঠশালা, মাধ্যমিক: খালিয়া রাজারাম ইনস্টিটিউট, ম্যাট্রিকুলেশন : ১৯৪৩, উচ্চ মাধ্যমিক: ১৯৪৫, দৌলতপুর হিন্দু একাডেমি, খুলনা, বিএ : ১৯৪৭, রিপন কলেজ, কলকাতা, এমএ (বাংলা) : ১৯৪৯, কলিকাতা বিশ্ববিদ্যালয়, আইন, প্রিলিমিনারি : ১৯৫২, কলকাতা ল' কলেজ, এলএলবি : ১৯৬১, ঢাকা ল' কলেজ

চাকুরি :

পোস্টাল বিভাগ, কেন্দ্রীয় ভারত সরকার, ১৯৪৯ – ১৯৫৩

আইন পেশা :

ফরিদপুর বার কাউন্সিল, ১৯৬২ সাল থেকে ১৯৯০ হাইকোর্ট ও সুপ্রিম কোর্ট বার কাউন্সিল সদস্য। ১৯৮৩

কর্মজীবন :

প্রাদেশিক পরিষদ সদস্য : ১৯৫৪

গণপরিষদ সদস্য : ১৯৫৫-

যুক্তফ্রন্ট মন্ত্রিপরিষদ সদস্য : ১৯৫৬

আওয়ামী লীগ নমিনেশন বোর্ড সদস্য : ১৯৭০ ও ১৯৭৩

ছয় দফা আন্দোলনে ফরিদপুরে এবং ফাতেমা জিন্নাহর প্রেসিডেন্ট পদপ্রার্থী হিসেবে নির্বাচনকালে ১৯৬৪-এ দক্ষিণবঙ্গে বিশেষ দায়িত্ব পালন

প্রাদেশিক পরিষদ সদস্য : ১৯৭০

কার্যকরি চেয়ারম্যান : মুক্তিযুদ্ধকালের দক্ষিণ-পশ্চিম জোন-২

সামাজিক কর্ম :

উল্লাবাড়ী প্রাথমিক ও মাধ্যমিক স্কুল প্রতিষ্ঠা সভাপতি : সৎকার সমিতি, ফরিদপুর।

মৃত্যু : ২ আষাঢ়, শুক্রবার ১৪১২, ১৮ জুন ২০০৫।

রবিবার ১৩৩০,গ্রাম উল্লাবাড়ী,ইউনিয়ন:কদমবাড়ি, থানা:রাজৈর,জেলা:মাদারীপুর।

পিতা: রাজমোহন বালা, মাতা নারায়ণী বালা, ভাইবোন নিত্যানন্দ বালা, চৈতন্য বালা,

তীবানী দেবী, হরীতকী দেবী বিবাহ : ২৯ জুন ১৯৫২, স্ত্রী : অঞ্জলি বালা,

সন্তান-সন্ততি : বিপ্লব বালা, প্রণব বালা, তন্দ্রা বালা, পান্না বালা, তৃপ্তি বালা

শিক্ষা:

প্রাথমিক শিক্ষা : জলিরপাড় পাঠশালা, মাধ্যমিক: খালিয়া রাজারা ইনস্টিটিউট, ম্যাট্রিকুলেশন: ১৯৪৩, উচ্চ মাধ্যমিক: ১৯৪৫, দৌলতপুর হিন্দু একাডেমি, খুলনা, বিএ: ১৯৪৭, রিপন কলেজ, কলকাতা, এমএ (বাংলা): ১৯৪৯, কলিকাতা বিশ্ববিদ্যালয়, আইন, প্রিলিমিনারি ১৯৫২, কলকাতা ল' কলেজ, এলএলবি ১৯৬১. ঢাকা ল' কলেজ

পোস্টাল বিভাগ, কেন্দ্রীয় ভারত সরকার, ১৯৪৯-১৯৫৩

চাকুরি

আইন পেশা

ফরিদপুর বার কাউন্সিল, ১৯৬২ সাল থেকে ১৯৯০

হাইকোর্ট ও সুপ্রিম কোর্ট বার কাউন্সিল সদস্য : ১৯৮৩

কর্মজীবন:

প্রাদেশিক পরিষদ সদস্য : ১৯৫৪

গণপরিষদ সদস্য : ১৯৫৫

যুক্তফ্রন্ট মন্ত্রিপরিষদ সদস্য : ১৯৫৬

আওয়ামী লীগ নমিনেশন বোর্ড সদস্য : ১৯৭০ ও ১৯৭৩ নির্বাচনকালে ১৯৬৪-এ দক্ষিণবঙ্গে বিশেষ দায়িত্ব পালন

হয় দফা আন্দোলনে ফরিদপুরে এবং ফাতেমা জিন্নাহর প্রেসিডেন্ট পদপ্রার্থী হিসেবে

প্রাদেশিক পরিষদ সদস্য : ১৯৭০

কার্যকরি চেয়ারম্যান : মুক্তিযুদ্ধকালের দক্ষিণ-পশ্চিম জোন-২

সামাজিক কর্ম:

উন্নাবাড়ী প্রাথমিক ও মাধ্যমিক স্কুল প্রতিষ্ঠা সভাপতি : সৎকার সমিতি, ফরিদপুর

মৃত্যু: ২ আষাঢ়, শুক্রবার ১৪১২, ১৮ জুন ২০০৫।

রাজনৈতিক জীবন 
গৌরচন্দ্র বালা ২৫শে মার্চ ১৯৫৪ সালে উঃ-পূঃ ফরিদপুর থেকে পাকিস্তান গণপরিষদের সদস্য নির্বাচিত হন। ১৯৫৮ সালে তিনি পূর্ব পাকিস্তানের খাদ্যমন্ত্রী হন।

তথ্যসূত্র 

২০০৫-এ মৃত্যু
পাকিস্তান জাতীয় পরিষদ সদস্য ১৯৫৫-১৯৫৮
বাংলাদেশ আওয়ামী লীগের রাজনীতিবিদ
বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
পূর্ববঙ্গ আইনসভার সদস্য ১৯৫৪-১৯৫৮